CELEX: 62014CA0354
Language: fi
Date: 2015-10-06 00:00:00
Title: Asia C-354/14: Unionin tuomioistuimen tuomio (seitsemäs jaosto) 6.10.2015 (ennakkoratkaisupyyntö, jonka on esittänyt Tribunalul Cluj – Romania) – SC Capoda Import-Export SRL v. Registrul Auto Român ja Benone-Nicolae Bejan (Ennakkoratkaisupyyntö — Tavaroiden vapaa liikkuvuus — Vaikutukseltaan vastaavat toimenpiteet — Vapaassa liikkeessä Saksassa olevat tavarat — Tavarat, jotka on tarkastettava tyyppihyväksyntää varten Romaniassa — Vaatimustenmukaisuustodistus, jonka on antanut käytettäväksi toisessa jäsenvaltiossa toimiva jakelija — Todistus, jota pidetään riittämättömänä näiden tavaroiden vapaan kaupan pitämisen sallimiseksi — Vastavuoroisen tunnustamisen periaate — Tutkimatta jättäminen osittain)

23.11.2015   
            
            
               FI
            
            
               Euroopan unionin virallinen lehti
            
            
               C 389/9
            
         Unionin tuomioistuimen tuomio (seitsemäs jaosto) 6.10.2015 (ennakkoratkaisupyyntö, jonka on esittänyt Tribunalul Cluj – Romania) – SC Capoda Import-Export SRL v. Registrul Auto Român ja Benone-Nicolae Bejan
   (Asia C-354/14) (1)
   
   ((Ennakkoratkaisupyyntö - Tavaroiden vapaa liikkuvuus - Vaikutukseltaan vastaavat toimenpiteet - Vapaassa liikkeessä Saksassa olevat tavarat - Tavarat, jotka on tarkastettava tyyppihyväksyntää varten Romaniassa - Vaatimustenmukaisuustodistus, jonka on antanut käytettäväksi toisessa jäsenvaltiossa toimiva jakelija - Todistus, jota pidetään riittämättömänä näiden tavaroiden vapaan kaupan pitämisen sallimiseksi - Vastavuoroisen tunnustamisen periaate - Tutkimatta jättäminen osittain))
   (2015/C 389/10)
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Tribunalul Cluj
   
      Pääasian asianosaiset
   
   
      Hakija: SC Capoda Import-Export SRL
   
      Vastapuolet: Registrul Auto Român ja Benone-Nicolae Bejan
   
      Tuomiolauselma
   
   SEUT 34 artiklaa sekä puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle 5.9.2007 annetun Euroopan parlamentin ja neuvoston direktiivin 2007/46/EY (puitedirektiivi) 31 artiklan 1 ja 12 kohtaa on tulkittava siten, että ne eivät ole esteenä pääasiassa kyseessä olevan kaltaiselle kansalliselle säännöstölle, jossa asetetaan maantieajoneuvojen uusien varaosien – tässä tapauksessa vesipumppujen ja polttoainesuodattimien – kaupan pitämiselle jäsenvaltiossa edellytykseksi varmennus- tai tyyppihyväksyntämenettelyn soveltaminen tässä jäsenvaltiossa, edellyttäen että tässä säännöstössä säädetään myös näihin menettelyihin kohdistuvista sellaisista poikkeuksista, joilla taataan muissa jäsenvaltioissa laillisesti valmistettujen ja kaupan pidettyjen varaosien vapauttaminen niistä, tai vaihtoehtoisesti, että kyseessä olevat osat voivat merkittävästi haitata ajoneuvon turvallisuuden tai ympäristönsuojelun tason kannalta olennaisten järjestelmien toimintaa, ja että tämä tyyppihyväksyntä- tai varmennusmenettely on ehdottoman välttämätön liikenneturvallisuutta ja ympäristönsuojelua koskevien tavoitteiden noudattamiseksi ja oikeassa suhteessa siihen.
   Koska unionin oikeuden säännöstöä asiasta ei ole, edellytykset, joiden mukaisesti on todistettava, että tällaiset osat on jo tyyppihyväksytty tai varmennettu tai että ne ovat alkuperäisiä tai laadultaan vastaavia osia, kuuluvat jäsenvaltioiden oikeuden piiriin vastaavuus- ja tehokkuusperiaatteista johtuvin varauksin.
   
      (1)  EUVL C 361, 13.10.2014.